น้ำมันดิบปิดพุ่ง 1.30 ดอลล์
สัญญาน้ำมันดิบเ WTI  ตลาดนิวยอร์กปิดพุ่งขึ้น 1.30 ดอลล์ สหรัฐพ้นหน้าผาการคลัง หนุน
3 ม.ค. 2556

สัญญาน้ำมันดิบเ WTI  ตลาดนิวยอร์กปิดพุ่งขึ้น 1.30 ดอลล์ สหรัฐพ้นหน้าผาการคลัง หนุน
สัญญาน้ำมันดิบเวสต์เท็กซัส (WTI) ส่งมอบเดือนก.พ.เพิ่มขึ้น 1.30 ดอลลาร์ หรือ 1.42% ปิดที่ 93.12 ดอลลาร์/บาร์เรล 
ส่วนสัญญาน้ำมันดิบเบรนท์ (BRENT) ส่งมอบเดือนก.พ.ที่ตลาดลอนดอน 1.36 ดอลลาร์ หรือ 1.22% ปิดที่ 112.47 ดอลลาร์/บาร์เรล
บรรยากาศการซื้อขายในตลาดน้ำมันนิวยอร์กเป็นไปอย่างคึกคักหลังจากสภาผู้แทนราษฎรสหรัฐ มีมติด้วยคะแนนเสียง 257 ต่อ 167 ผ่านร่างกฎหมายเพื่อหลีกเลี่ยงภาวะหน้าผาการคลังเมื่อวานนี้ตามเวลาไทย หลังจากที่พรรครีพับลิกันและพรรคเดโมแครตสามารถประนีประนอมกันได้ในรายละเอียดเกี่ยวกับกฎหมายดังกล่าว
การลงมติดังกล่าวของสภาผู้แทนราษฎรมีขึ้นหลังจากวุฒิสภาสหรัฐมีมติด้วยคะแนนเสียง 89 ต่อ 8 ผ่านร่างกฎหมายหลีกเลี่ยงภาวะหน้าผาทางการคลัง ไปเมื่อวันอังคารที่ผ่านมาตามเวลาไทย ซึ่งร่างกฎหมายดังกล่าวจะป้องกันไม่ให้มีการปรับขึ้นภาษีเงินได้ส่วนบุคคลที่มีรายได้ต่ำกว่า 400,000 ดอลลาร์ และครัวเรือนที่มีรายได้ไม่เกิน 450,000 ดอลลาร์ อีกทั้งยังขยายระยะเวลาการให้สวัสดิการแก่ผู้ว่างงานในระยะยาว